पाएं अपने शहर की ताज़ा ख़बरें और फ्री ई-पेपरडाउनलोड करें
नगर निगम अजमेर के सफाई बड़े में अब एक नई पोकलेन मशीन और शामिल कर ली गई है। निगम ने स्मार्ट सिटी प्रोजेक्ट के तहत 58 लाख रुपए की लागत से इसे खरीदा है। बुधवार को महापौर बृज लता हाड़ा और उपमहापौर नीरज जैन ने इससे निगम के सफाई बेड़े में शामिल किया। इस मशीन का उपयोग निगम काजीपुरा जैसे बड़े नालों की सफाई में करेगा। बरसात से पहले नालों की सफाई कराने का भी आश्वासन दिया है ।
नगर निगम की महापौर बृज लता हाड़ा और उपमहापौर नीरज जैन के साथ ही भाजपा शहर अध्यक्ष प्रियशील हाड़ा लोकार्पण समारोह में मौजूद थे। महापौर हाड़ा ने बताया कि स्मार्ट सिटी प्रोजेक्ट के तहत निगम को एक पोकलेन मशीन और मिली है। निगम के पास पहले से दो पोकलेन मशीन हैं। इन्हें मिलाकर अब तीन पोकलेन हो जाएंगी। इन्हें बरसात से पहले नालों की सफाई में उपयोग में लिया जाएगा।
उपमहापौर नीरज जैन ने बताया कि काजीपुरा जैसे बड़े नालों की सफाई में समस्या आ रही थी। अब इसके आने के बाद नालों की सफाई सुविधाजनक हो सकेगी। निगम का प्रयास रहेगा कि बरसात की शुरुआत से पहले शहर के सभी नालों की सफाई करा दी जाए।
6 स्ट्रक्चर भेंट : जैन ने बताया कि एक भामाशाह ने 6 स्ट्रेचर नगर निगम को दिए हैं। इन्हें ऋषि घाटी स्थित मोक्षधाम और गढ़ी मालियान ने स्थित श्मशान स्थलों को उपलब्ध कराया गया है। इनका उपयोग शव को एंबुलेंस से लेकर मोक्ष स्थल तक पहुंचाने में किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn